ลายเจิว

ลายเจิว (; ) เป็นเมืองศูนย์กลางการปกครองของจังหวัดลายเจิว ตั้งอยู่ในภาคตะวันตกเฉียงเหนือของประเทศเวียดนาม มีอาณาเขตติดต่อกับอำเภอฟ็องโถ อำเภอสี่นโห่ และอำเภอตามเดื่อง ณ ค.ศ. 2020 นครลายเจิวมีจำนวนประชากร 42,973 คน ครอบคลุมพื้นที่ 92.37 ตารางกิโลเมตร


 ประวัติศาสตร์ 
ลายเจิว หรือเมืองไล (เวียดนาม: Mường Lay; เหมื่องไล) เป็นเมืองที่ปกครองโดยเจ้านายชาวไทขาวที่เคยมีอำนาจสูงสุดเหนือชาวไทกลุ่มอื่น ๆ ในพื้นที่ โดยเคยมีการแย่งชิงอำนาจระหว่างผู้ปกครองชาวไทขาวของเมืองไลกับเมืองสอMichael C. Howard, Kim Be Howard Textiles of the Daic peoples of Vietnam Page 75, 2002 "In general the White Tai nobles in the north were dominant, but even among them there was intense rivalry between the rulers of Muang Lay and Muang So. In the 1870s and 1880s Chinese bandits known as Haw (or Ho) moved into northern ..." ในช่วงคริสต์ทศวรรษ 1870 เมืองไลเคยปกครองโดยแด่ว วัน จิ (Đèo Văn Trị) หรือเจ้าไล หรือลาวเรียกเจ้าคำฮุม เจ้าชาวไทขาวผู้พยายามรวม 12 หัวเมืองเป็นหนึ่งและปกครองทั้ง 12 หัวเมืองนี้ (เวียดนาม-จีน: Châu เจิว/ 州 โจว) รวมเรียกว่า "สิบสองจุไท" โดยเจ้าไลได้รับความช่วยเหลือจากพวกธงดำของจีน จากนั้นจึงได้รับความช่วยเหลือจากฝรั่งเศส อำนาจของเจ้าไลและการปกครองตนเองในพื้นที่ได้รับการยอมรับจากฝรั่งเศสใน ค.ศ. 1890

 เขตการปกครอง 
นครลายเจิวแบ่งออกเป็น 7 เขตการปกครองระดับตำบล ประกอบด้วย 5 แขวง ได้แก่ ดว่านเก๊ด (Đoàn Kết), ดงฟอง (Đông Phong), เกวี๊ยดทั้ง (Quyết Thắng), เกวี๊ยดเตี๊ยน (Quyết Tiến), และเตินฟอง (Tân Phong) และ 2 ตำบล ได้แก่ ซานถ่าง (San Thàng) และสุ่งฝ่าย (Sùng Phài)

 ภูมิอากาศ 
นครลายเจิวมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cwa) ซึ่งเป็นลักษณะเฉพาะของพื้นที่ทางตะวันตกเฉียงเหนือของเวียดนาม โดยมีฤดูร้อนที่ร้อนอบอ้าว ชื้นแฉะ และเปียกชื้น และฤดูหนาวที่อบอุ่นและแห้งแล้ง

 อ้างอิง 

หมวดหมู่:จังหวัดลายเจิว
หมวดหมู่:นครในประเทศเวียดนาม